b'\n_START_ARTICLE_\nSloboda panorame\n_START_PARAGRAPH_\nSloboda panorame naziv je za izuzetak od uobi\xc4\x8dajenog tuma\xc4\x8denja autorskog prava i ostalih zakona o intelektualnom vlasni\xc5\xa1tvu kojim se u raznim dr\xc5\xbeavama dozvoljava fotografiranje i slikanje umjetnina i zgrada trajno postavljenih na javnim povr\xc5\xa1inama. Nadalje, sloboda panorame sprje\xc4\x8dava stvaratelje umjetni\xc4\x8dkih ili gra\xc4\x91evinskih djela u namjeri da tu\xc5\xbee fotografa ili distributera tih slikovnih dokumenata zbog povrede autorskog prava. Naime, tvorac nekoga djela \xe2\x80\x93 prema uobi\xc4\x8dajenom tuma\xc4\x8denju intelektualnoga vlasni\xc5\xa1tva \xe2\x80\x93 ima ekskluzivno pravo izdavanja dozvola (licenci) za obradu izvornoga rada i daljnju distribuciju obra\xc4\x91enog izvornog rada._NEWLINE_Izraz \xe2\x80\x9esloboda panorame\xe2\x80\x9d dolazi od istozna\xc4\x8dne njema\xc4\x8dke novotvorenice Panoramafreiheit.'